അസമില് ബ്രഹ്മപുത്ര നദിയില് ബോട്ട് അപകടം നിരവധി കാണാതായി ദിസ്പുര്: അസമില് ബ്രഹ്മപുത്ര നദിയില് ബോട്ട് അപകടം. നിരവധി പേരെ കാണാതായതായി റിപ്പോര്ട്ട്. അസമിലെ ജോര്ഹത്തിലാണ് സംഭവം. രണ്ട് ബോട്ടുകളിലുമായി 120ലേറെ യാത്രക്കാര് ഉണ്ടായിരുന്നെന്നാണ് വിവരം. ഇവരില് നൂറോളം പേരെ രക്ഷിച്ചതായി അധികൃതര് പറഞ്ഞു. ബോട്ടുകളിലൊന്ന് ജലഗതാഗത വകുപ്പിന്റെ യാത്രാബോട്ടാണ്. ബ്രഹ്മപുത്രയിലെ ദ്വീപായ മാജുലിയില് നിന്ന് നിമാതി ഘട്ടിലേക്ക് വരികയായിരുന്നു ഈ ബോട്ട്. എതിരെ വരികയായിരുന്ന ബോട്ടുമായാണ് കൂട്ടിയിടിച്ചത്.ഒരു ബോട്ടില് ബൈക്കുകളും കാറുകളും ഉണ്ടായിരുന്നതായാണ് വിവരം. ഇവയും യാത്രക്കാരുടെ ലഗേജുകളും നദിയില് ഒഴുകിയതായി ദേശീയ മാധ്യമങ്ങള് റിപ്പോര്ട്ട് ചെയ്യുന്നു.The post അസമില് ബ്രഹ്മപുത്ര നദിയില് ബോട്ട് അപകടം നിരവധി കാണാതായി first appeared on MalayalamExpressOnline.